Qamoqdan chiqarilgan o‘zbek jurnalisti, O‘zbekiston mehmonlari uchun yangi qulayliklar, Toshkentga kelgan mundial kubogi va kunning boshqa muhim xabarlari

6-fevralning e’tiborga molik yangiliklari — “Daryo”ning kechki dayjestida.

1. Shavkat Mirziyoyev raisligida farmatsevtika masalalariga bag‘ishlangan yig‘ilish o‘tkazildi. Prezident muammolarni chuqur tahlil qilib, ularni bartaraf etish bo‘yicha istiqboldagi muhim vazifalarni belgilab berdi.
2. Jurnalist Dilmurod Saidov muddatidan ilgari qamoqdan ozod qilindi. Dilmurod Saidovning ozod qilinishi AQShning O‘zbekistondagi elchixonasi tomonidan olqishlandi.
3. “O‘zbekiston havo yo‘llari” raqobatbardoshlik uchun xalqaro reyslar aviachiptalarini tannarxidan arzonga sotadi. Shuningdek, O‘zbekistonda diniy ziyorat turizmi rivojlantiriladi.
4. O‘zbekistondan tranzit bilan o‘tayotgan turistlarga qisqa muddatli vizalar berish tartibi joriy etiladi. O‘zbekistonda turistlarga jamoat joylarida suratga olishga ruxsat etiladi.
5. “Umid qilamizki, jahon kubogini kelgusida O‘zbekistonga futbolchilarimiz olib kelishadi”. Mundial kubogi tarixda ilk bor Toshkentga olib kelindi.